Kritiske til RBKs rekke med trenerbytter
ARTIKKELEN ER OVER FEM ÅR GAMMEL Da Hansen i dag fikk beskjeden om at han ikke lenger var ønsket i Rosenborg, var det for tiende gang siden 2002 at en trener forlater posten sin i den tradisjonsrike klubben. VGs sportsblogg:Den umulige jobben. Han er dermed langt fra den eneste treneren som har forlatt Lerkendal siden Nils Arne Eggen pakket sakene sine for 12 år siden. – Det er absolutt ikke optimalt. Det vet alle. Det er heller ikke noe Rosenborg ønsker. De vil ikke ha det slik, sier Roar Strand – som spilte i RBK i over 20 år – til VG. – Jeg savner vel kanskje at trenerne får tillit over tid. Nå må klubben bruke lang tid på neste ansettelse, mener han.Arven etter Nils Arne Eggen har vært vanskelig å følge opp for Rosenborgs mange trenere. Eggen ledet laget i 14 år, fra 1988 til 2002, og etter dette har Rosenborg skiftet trenere i et enormt tempo (se liste i bunn). Nevnte Eggen var selv en tur innom i 2010, men denne gangen utelukker Rosenborg en ny Eggen-retur. Hele ni trenere har vært innom Rosenborg siden 2002. Det er for mye, ifølge TV 2-ekspert og tidligere Vålerenga-trener Petter Myhre.– Når man ansetter en trener, må treneren få tid til å skape noe på egen hånd. Det har de ikke hatt sjanse til i Rosenborg, sier Myhre til VG. – Rosenborg må innse at Eggen-tiden er forbi, og de må stake ut en kurs der en trener får tid til å bygge opp sitt. Eksperter, mediene og fansen har alle hver sin mening, og det er ledelsen sin utfordring å ikke la seg påvirke av alle meningene, sier Myhre. På bakgrunn av dette mener han det er feil å sparke Johansen nå, men han presiserer at han ikke har satt seg nok inn i de spesifikke grunnene til at «Perry» fikk sparken, og at han derfor uttaler seg på generelt grunnlag. – Trenere får altfor kjapt sparken, og ledelsene velger altfor ofte denne lettvinte løsningen, sier Myhre.Tidligere Rosenborg-spiller og TV 2-ekspert Jahn Ivar «Mini» Jakobsen, som fortsatt er tilknyttet klubben, mener sparkingen er riktig. – Det er ingen tvil om at de bytter trener for ofte, og det er beklagelig at det har blitt sånn, sier «Mini» til VG. – Han tok Rosenborg til 62 poeng i fjor og ligger på andreplass i år, men i dag må man se bak resultatene og se hvordan Rosenborg opptrer. De har ikke levert den undeholdningen som kreves og heller ikke lyktes i Europa. – Var det riktig av Rosenborg å gi ham sparken? – Jeg synes for så vidt det, ja. Blant annet på grunn av manglende fremgang og at han har mistet garderoben. Det skal være spillere som har lite energi og lite tro på det som skjer, og i dette tilfellet må det en ny stemme til, sier Jakobsen. Hvem den nye stemmen blir, er han imidlertid usikker på. – Jeg klarer ikke helt se hvem det skal bli, og jeg er veldig spent på hva de gjør nå.– Jeg begynner å få litt erfaring, men det er ikke erfaring jeg er kry av, sier styreleder Ivar Koteng til VG. – Når kan dere ha en ny trener på plass? – Vi håper å ha det i ettermiddag eller i morgen tidlig, svarer Koteng. – Hvor lenge ser dere for dere at den treneren sitter? – Han blir engasjert frem til jul. Så skal vi gjøre et grundig arbeid for å finne ut hvilke spesifikasjoner vi skal ha på en trener som vi skal ha i 2015, 2016 og 2017. Så kan det selvfølgelig skje at det er samme mann, men det vil i så fall være en hyggelig tilfeldighet, sier Koteng til VG. – Hva gjenstår før personen er klar? – Å få på plass de siste detaljene. Det meste er klart, sier Koteng.Slik har det gått med de foregående trenerene etter at Eggen ga seg i 2002: * Åge Hareide forsvant til den norske landslagstrenerjobben etter 2003-sesongen. Etter at han informerte Rosenborg om at han ville ha jobben, ble han kalt uspiselig av sportsdirektør Rune Bratseth. * Ola By Rise fikk ikke fortsette etter 2004-sesongen, da RBK tok gull. Misnøye blant veteranene i laget var årsaken. Da hadde han vært assistent under både Nils Arne Eggen og Trond Sollied. * Per Joar Hansen, som tok over etter By Rise, var ferdig i jobben i starten av august samme år som han tok over som hovedtrener. * Per-Mathias Høgmo ble sykemeldt og trakk seg fra jobben i oktober 2006. * Knut Tørum ble løst fra kontrakten i oktober 2007. Da hadde han ledet laget til 2-0 seier over Valencia dagen før. * Trond Henriksen ledet laget ut 2007-sesongen etter at Tørum var ferdig i klubben. Han ledet laget frem til Erik Hamrén tok over laget sommeren 2008 * Erik Hamrén ble ansatt som ny svensk landslagssjef etter halvannet år i jobben som Rosenborg-trener. Hamrén ledet sin siste kamp for Rosenborg 24. mai 2010. * Nils Arne Eggen fungerte som midlertidig løsning ut 2010-sesongen. Han ledet laget til klubbens til nå siste seriegull. Eggen ønsket å fortsette, men klubben ansatte Jan Jönsson. * Etter to tredjeplasser i serien og kritikk for spillestilen ble Jan Jönsson sparket i desember 2012. * Per Joar Hansen fikk halvannen sesong i Rosenborg før han nå har blitt sparket som RBK-trener. Klubben skal nå ha en midlertidig løsning klar, melder Adresseavisen.
Sparkingen av Per Joar Hansen betyr at Rosenborg nå skifter trener for 11. gang på tolv år. Det får klubblegenden Roar Strand til å reagere.